|  |  |
| --- | --- |
| **Názov predmetu** | **11.22 Technológia** |
| Časový rozsah výučby | 4-3-3 hod. týždenne, spolu 221 vyuč. hodín |
| Ročník | prvý, druhý, tretí |
| Kód a názov učebného odboru | 6446 H Manikér -pedikér |
| Vyučovací jazyk | slovenský jazyk |

**Charakteristika predmetu**

Obsah výučby vychádza zo vzdelávacej oblasti „*Technologické a technické vzdelávanie“* ŠVP 63,64 Ekonomika a organizácia, obchod a služby, ktorú sme uplatnili pri tvorbe vyučovacieho predmetu. Jeho výučba je orientovaná do 1., 2. a 3. ročníka po 4, 3, 3 hodinách týždenne.

Odborný predmet **technológia** v učebnom odbore 6456 H manikér pedikér spolu s ostatnými odbornými predmetmi poskytuje žiakom teoretické vedomosti z manikér pedikér odboru, ktoré sú základom pre praktické zručnosti a výkon manikerského povolania.

Obsah učiva poskytuje žiakovi rozsiahle vedomosti v odbore starostlivosti o ruky a nohy. V úvode sa dozvedia o význame odboru a získajú vedomosti o priestorových a hygienických normách v prevádzkach o ich vybavení a dodržiavaní bezpečnosti pri práci. Učí sa o komplexnej starostlivosťo ruky a nohy s použitím všetkých metód , prostriedkov a možností ošetrenia rúk a nôh. Zoznámi sa s prístrojovým vybavením a starostlivosťou o jednotlivé prístroje. Veľká pozornosť je upriamená na hygienu, dezinfekciu a sterilitu v odbore. Získava vedomosti o stavbe a štruktúre nechtov a chorobných zmenách na nich ako aj liečbe a prevencii týchto ochorení. Získa rozsiahle vedomosti pre domácu a odbornú starostlivosť o ruky a nohy. Naučí sa technologické postupy a správny výber pomôcok a nástrojov. Získa odborné vedomosti v oblasti estetickej úpravy nechtov, nových pracovných postupoch pri umelých nechtov ako aj o umení zdobenia nechtov. Získa teoretické vedomosti o technologických postupoch pri ošetrovaní nôh o prevencii ochorení nôh a deformitách nôh. Učivo sa opiera o vyučovanie praktického výcviku a spolupracuje s odborným výcvikom , aby sa teoretické vedomosti prehlbovali v praxi.

Jeho obsah je štruktúrovaný do tematických celkov (témy a podtémy). Učivo sa skladá z poznatkov o pracovisku manikéra pedikéra, o bezpečnosti a hygiene pri práci, o starostlivosti o nechty.

Pri výbere učiva sme prihliadali na proporcionalitu a primeranosť učiva podľa schopností žiakov.

Predmet vedie žiakov k tomu, aby základné komunikačné spôsobilosti a personálne vzťahy budovali na základe tolerancie, aby získali a osvojili si teoretické vedomosti a zručnosti v oblasti bezpečnosti a ochrany zdravia pri práci.

Odborný predmet **technológia** je medzi predmetovo previazaný s odbornými vyučovacími predmetmi odborný výcvik, materiály, zdravoveda a odborné kreslenie.

Metódy, formy a prostriedky vyučovania technológie majú stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolurozhodovať a spolupracovať, učiteľ zasa má povinnosť motivovať, povzbudzovať a viesť žiaka k čo najlepším výkonom, podporovať jeho aktivity všeobecne, ale aj v oblasti zvýšeného záujmu v rámci učebného odboru. Pri výučbe používame formu výkladu, riadeného rozhovoru, preferujeme prácu s učebnicami.

Stimulovať poznávacie činnosti žiaka predpokladá uplatňovať vo vyučovaní predmetu technológia proporcionálne zastúpenie a prepojenie praktického a teoretického poznávania. Výchovné a vzdelávacie stratégie napomôžu rozvoju a upevňovaniu kľúčových kompetencií žiaka. V tomto predmete budeme rozvíjať a skvalitňovať kľúčové kompetencie, tvorivo riešiť problémy a spôsobilosti využívať informačné technológie. Preto je dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov okrem iného aj riešenie kvantitatívnych a kvalitatívnych úloh z učiva tematických celkov, úloh komplexného charakteru, ktoré umožňujú spájať a využívať poznatky z viacerých častí učiva v rámci medzi predmetových vzťahov.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu. Použijú sa adekvátne metódy a prostriedky hodnotenia.

Výučba bude prebiehať v bežnej triede.

**Ciele vyučovacieho predmetu**

Cieľom vyučovacieho predmetu technológia je nadobudnutie teoretických vedomostí, o použití všeobecných predpisov pre prevádzku manikúry a pedikúry a údržbe náradia a pomôcok, bezpečnosti a hygiene pri práci, technologických postupoch vykonávať

sterilizáciu nástrojov a obsluhu sterilizátora , prezentovať správny postup a význam kúpeľov pre ruky a nohy, vykonávať masáže a gymnastiku rúk a nôh , vykonávať

pracovný postup pri klasickej a francúzskej manikúre – aplikovať kozmetické prípravky pri manikúre a pedikúre, - používať prístroje ako sú infračervené a ultrafialové žiariče, parafínová vanička, prístroje na suchú manikúru a pedikúru, odsávacie zariadenia.

Používať nové trendy v manikúre – pracovný postup pri živicových nechtoch, porcelánových nechtoch, zdobení nechtov, metódy maľovania a zdobenia horných dolných končatín a rôzne techniky nechtového dizajnu – požiť zásady spoločenského správania a vystupovania.

S neustálym dôrazom na dodržiavanie bezpečnosti a hygieny práce, estetiku a módu.

**Prehľad výchovných a vzdelávacích stratégií:**

Vo vyučovacom predmete technológia využívame pre utváranie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

*Schopnosti riešiť problémy*

* Rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii (pozorovanie, demonštrovanie a pod.)
* Vyjadriť alebo formulovať (jednoznačne) problém, ktorý sa objaví pri ich vzdelávaní
* Hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz používané metódy, informácie a prostriedky neviedli k cieľu
* Posudzovať riešenie daného problému z hľadiska jeho správnosti, jednoznačnosti alebo efektívnosti a na základe týchto hľadísk prípadne porovnávať aj rôzne riešenia daného problému
* Korigovať nesprávne riešenia problému
* Používať osvojené metódy riešenia problémov aj v iných oblastiach vzdelávania žiakov, pokiaľ sú dané metódy v týchto oblastiach aplikovateľné

*Spôsobilosti využívať informačné technológie*

* získavať informácie v priebehu ich odborného vzdelávania využívaním všetkých metód a prostriedkov, ktoré majú v danom okamihu k dispozícii
* zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo osvojiť si nové poznatky